cyanic-selkie/wikianc huggingface dataset:
Daphnis (Mound)
Ëmlafbunn
D'Ëmlafbunn vum nächbannenzege Mound Pan ass an der Moyenne 2.921 km vum Daphnis sengem Orbit ewech, d'Distanz vun der Bunn vum nächstbaussenzege Mound Atlas ass an der Moyenne 1.165 km.
Den Daphnis kreest ëm de Saturn a 14 Stonnen, 15 Minutten an 28,5 Sekonnen. Dat entsprécht ongeféier der Ëmlafzäit vum Uranusmound Cupid. Den Daphnis brauch fir en Ëmlaf zirka 27 Minutte méi laang wéi de bannenzege Noper Pan.
De Mound leeft an der 42 km breeder nom James Edward Keeler genannter Keeler-Spléck vum A-Rank.
Tunnel Réngelbur
Den Tunnel Réngelbur ass en Autobunnstunnel op der lëtzebuergescher Autobunn A7, iwwer deen eng Wëldbréck féiert. E läit tëscht den Tunnelle Stafelter a Grouft, um Gebitt vun der Gemeng Steesel.
Den Tunnel deen an oppener Bauweis gebaut gouf, huet eng Längt vun 150 m. an ass den 23. September 2015, zesumme mat der Nordstrooss fir de Verkéier opgaangen. D'Dall vum Tunnel ass tëscht 0,8 an 1,5 m. déck.
Daphnis (Mound)
Rotatioun
Den Daphnis ass ëmmer mat der selwechter Säit dem Saturn zougedréit, dat heescht, hie weist domat, wéi eisen Äerdmound, eng synchron Rotatioun op. D'Rotatiounszäit ass dofir gläich der Êmlafzäit, déi soumait och 14 Stonnen, 15 Minutten an 28,5 Sekonnen ass.
Gréisst
Deb Daphnis huet e mëttleren Duerchmiesser vu 7,8 km. Op de Fotoe vum Saturn-Orbiter Cassini erschéngt Daphnis als en onreegelméisseg geformt, länglecht Objet mat Moosse vun 9 × 9 × 6 km, woubäi d'Längsachs op de Saturn ausgeriicht ass.
Bannenzegen Opbau
D'Dicht vum Daphnis huet an der Moyenne 0,34 g/cm³ an ass vill manner wéi déi vun der Äerd a souguer méi niddreg wéi d'Dicht vum Saturn; si ass sou niddreg, datt den Daphnis nach besser wéi de Saturn a Waasser schwamme géif. Dat weist drop hin, datt de Mound haaptsächlech aus Waasseräis zesummegesat ass.
Uewerfläch
Den Daphnis huet eng Albedo vu geschaten 0,5, wat bedeit, datt hien eng hell Uewerfläch huet, déi 50 % vum agestralte Sonneliicht reflektéiert. D'Uewerflächentemperatur gëtt an der Moyenne op zirka −195 °C (78 K) geschat.
Fuerschung
Wéinst der klenger Gréisst, der visueller Magnitude vun 24,0m (déi 1 : 2.000.000.000 vun déier vum Zentralplanéit ass) souwéi der Iwwerstralung duerch de Saturn wéinst der noer Noperschaft ass den Daphnis mat äerdgebonnene Teleskopen net z'observéieren.
Den Daphnis gouf bis elo vun dräi Raumsonde besicht, dat waren d'Laanschtflich vun Voyager 1 an Voyager 2 souwéi de Saturn-Orbiter Cassini, deen zanter Juli 2004 de Saturn ëmkreest.
Gemeng Beefort
D' ass eng vun den lëtzebuergesche Gemengen. Se läit am Kanton Iechternach. De Chef-lieu vun der Gemeng ass d'Uertschaft vun där se och hiren Numm huet.
Geographie
D'Gemeng Beefort läit am Nordoste vum Land am Kanton Iechternach an ass ëmgi vun de Gemenge Reisduerf am Norden, Bäerdref am Osten, Waldbëlleg am Süden an Ärenzdall am Westen.
Beefort ass en Deel vun der Klenger Lëtzebuerger Schwäiz.
Gemengerot
Beefort war bis d'Gemengewalen 2017 eng Majorzgemeng. Bei deene vum 11. Juni 2023 gouf de Gemengerot eng éischt Kéier nom Proporzsystem gewielt.
Nodeems an der Folleg vun de Wale vun 2023 e Recours ageluecht gouf, well ee Kandidat géint d'Residenzklausel vum Walgesetz verstouss hat, goufen d'Wale vun der Cour administrative annuléiert an den 8. Oktober 2023 muss deemno an der Gemeng nei gestëmmt ginn.
Resultater * Lett = Är Lett; BL = Biergerlëscht Beefort Déiljen Grondhaff
Interkommunal Syndikater
D'Gemeng Beefort ass Member vu follgenden interkommunale Syndikater:
Gemengeblietchen
Bis 2005 huet d'Gemengeblietchen De Beforter geheescht. Duerno De Beeforter.
Moussa Traoré
De Moussa Traoré, gebuer de 25. September 1936 zu Kayes, a gestuerwen de 15. September 2020 zu Bamako, war e malesche Politiker a Generol.
Hie war en ethnesche Malinke.
Jochen
Jochen ass, am däitschsproochege Raum a ronderëm, e geleefege Virnumm.
Ënner de Leit mat deem Virnumm sinn:
Millegässel
D'Millegässel ass eng Strooss zu Eech an der Stad Lëtzebuerg. Se geet vun der Millebaacher Strooss um westleche Bord vun der Eecher Plaz aus a Richtung Norde fort, iwwer d'Rue Émile Metz ewech bis bei den Eecher Bësch. Am ieweschten Deel geet en Aascht als Sakgaass no Weste fort.
Tëscht der Millebaacherstrooss an dem Eecher Bësch, op enger Längt vun 205 Meter, si 35 Héichtemeter z'iwwerwannen, wat eng Pente vun eppes méi wéi 17 % ausmecht.
Och wann et an der aler Gemeng Eech eng Rëtsch Mille gouf, sou dierft den Numm vun der Strooss op d'Eecher Bannmillen zeréckzeféiere sinn, déi laanscht der Millebaacherstrooss louch an an den 1960er Joren ofgerappt gouf.
Jacques Bintz
De Jacques Bintz, gebuer de 26. Dezember 1927 zu Déifferdeng, gestuerwen den 21. Februar 2014 an der Stad Lëtzebuerg war e lëtzebuergesche Geolog.
Jodie Foster
D'Alicia Christian "Jodie" Foster, gebuer den 19. November 1962 zu Los Angeles, ass eng US-amerikanesch Schauspillerin, Filmproduzentin a Filmregisseurin.
Jacques Bintz
Vun 1983 bis 1997 war hie President vun der Section des sciences naturelles, physiques et mathématiques vum Institut grand-ducal. Hie war President vun der Société des naturalistes luxembourgeois vun 1969 bis 1978 an duerno Éierepresident.
Saint-Loup-Terrier
Saint-Loup-Terrier ass eng franséisch Gemeng an den Ardennen an der Regioun Grand Est.
Berlancourt (Aisne)
Berlancourt ass eng Gemeng am franséischen Departement Aisne an der Regioun Hauts-de-France.
Chariklia Baxevanos
D'Chariklia Baxevanos, gebuer de 15. Mäerz 1936 zu Zürich, ass eng Schwäizer Schauspillerin.
Si huet a Filmer mat Schauspiller wéi Joachim Fuchsberger, Hansjörg Felmy, Marianne Koch a Romy Schneider zesumme gespillt. Am Theater hat si Engagementer zu Wien am Theater in der Josefstadt, zu Zürich am Schauspielhaus, zu München an de Kammerspiele an an der Komödie am Kurfürstendamm zu Berlin.
DeLisle Stewart
Den DeLisle Stewart, gebuer de 16. Mäerz 1870 a gestuerwen den 2. Februar 1941 war en US-amerikaneschen Astronom.
Vun 1896 un huet hien um Harvard-College-Observatoire geschafft a vun 1898 bis 1901 um Observatoire zu Arequipa am Peru wou hie Fotoe gemaach huet, vun deenen der ë. a. e puer dem William Henry Pickering gehollef hu fir de Saturnmound Phoebe z'entdecken. Den DeLisle selwer hat vill nei galaktesch Niwwelen entdeckt.
De 14. August 1901 huet hien den Asteroid (475) Ocllo entdeckt.
Casey Affleck
De Casey Affleck ass de Brudder vum Schauspiller a Filmregisseur Ben Affleck.
NGC 5161
Den NGC 5161 ass eng Spiralgalaxis vum Typ Sc a läit am Stärebild Centaurus. D'Galaxis huet eng Wénkelgréisst vu 5,6' × 2,2' an eng visuell Magnitude vu +11,4 mag. D'Spiralgalaxis gouf den 3. Juni 1836 vum John Herschel entdeckt.
Keitel
Keitel ass de Familljennumm vun ë. a. follgende Persounen:
Wenzel
Wenzel ass, am däitschsproochege Raum a ronderëm, e geleefege Virnumm. Et ass déi germaniséiert Form vum tschecheschen Numm Václav. Eng eeler Form ass Venceslaus.
Ënner de Leit mat deem Virnumm sinn:
Saint-Martin-du-Mont (Ain)
Saint-Martin-du-Mont ass eng franséisch Gemeng am Departement Ain (01) an der Regioun Auvergne-Rhône-Alpes.
Saint-Martin-du-Mont läit an der natierlecher Géigend vum Revermont westlech vum Jura. Duerch d'Gemeng lafen de Suran, d'Reyssouze an d'Leschère
René Federspiel
De René Federspiel, gebuer den 11. Januar 1929 zu Klengbetten, a gestuerwen den 21. Juni 2016 an der Stad Lëtzebuerg, war e lëtzebuergesche Politiker.
De René Federpiel, deen zënter 1951 Member vun der DP war, war vun 1958 bis 1993 Member vum Gemengerot vun der Gemeng Mamer. 1971 gouf hie Schäffen, a vun 1976 bis 1981 war hie Buergermeeschter vun der Gemeng Mamer.
De René Federpiel war President vun der Jeunesse démocratique vun 1955 bis 1956.
De René Federpiel war ganz aktiv am Veräinsliewen. Op seng Initiativ geet ë. a. d'Grënnung vum Syndicat d'initiative et du tourisme vu Mamer a vun den Amis de l'Autriche zeréck. Fir säin Asaz fir d'Verstännegung tëscht Lëtzebuerg an Éisträich ass hie mam Großen Verdienstorden der Republik Österreich ausgezeechent ginn.
Joan Taylor
D'Joan Taylor, gebuer den 18. August 1929 zu Geneva am Illinois a gestuerwen de 4. Mäerz 2012 zu Santa Monica a Kalifornien, war eng US-amerikanesch Schauspillerin.
Eurovision Song Contest 1959
De '''4. Eurovision Song Contest' (offiziell de Grand Prix Eurovision de la Chanson Européenne''), war den 11. Mäerz 1959 a Frankräich. Organiséiert gouf d'Eurovisioun dat Joer am Palais des Festivals zu Cannes. Presantatrice war d'Jacqueline Joubert.
Eng nei Natioun, Monaco, war derbäikomm. Groussbritannien huet dat Joer och nees matgemaach, Lëtzebuerg huet awer eng Paus ageluecht. D'Zuel vun de Länner ass dofir op 11 eropgaangen.
De Vertrieder vun Italien, den Domenico Modugno, war och dat Joer virdru schonn derbäi.
Als nei Reegel fir ofzestëmme koum derbäi datt an den nationale Jurye keng Museksexperte méi erlaabt waren. Et gouf awer ofgestëmmt wéi dat Joer virdrun: An all Land souzen 10 Jurysmemberen, déi jeeweils eng Stëmm ze verginn haten. D'Resultater goufen telefonesch an ëffentlech op Cannes iwwermëttelt.
Déi éischt Plaz krut d'Vertriederin vun Holland, d'Teddy Scholten mat 5 Punkte Virsprong virum Pearl Carr an Teddy Johnson (Groussbritannien). Déi drëtt Plaz krut de Jean Philippe, dee fir Frankräich ugetruede war.
Apollo (Moundkrater)
Den Apollo ass ee vun de gréisste Moundkrater um Äerdmound. D'Formatioun läit an der südlecher Hemisphär op der Moundrécksäit.
De grousse Krater huet d'Form vun engem risegen Duebelrank, woubäi de bannenzege Rank ongeféier 200 km am Duerchmiesser huet, a weist eng däitlech negativ Gravitatiounsanomalie op (negative Mascon).
Am Zentrum vun der Formatioun leien en ettlech kleng Krateren, déi zum Deel no verongléckte Crewmemberen vu Raumfaartmissioune (kuckt och Apollo 1, Challenger a Columbia) genannt goufe.
Genee déi selwecht Form vum Duebelrank fënnt een och bei de nërdlech leiende Risekrateren Korolev an Hertzsprung. Geneesou hunn déi dräi Groussstrukture vun der Moundrécksäit Änlechkeeten am Schwerebild (méi schwaach och zum Mare Orientale), wat op familiäer Genesisgeschichte hiweist.
NGC 4438
Den NGC 4438 ass eng lënsefërmeg Galaxis am Stärebild Virgo déi ongeféier 52 Millioune Liichtjoer vun der Äerd ewech ass. Den NGC 4438 interagéiert mat der Galaxis NGC 4435, déi ronn 100.000 Liichtjoer ewech ass. Astronomen huelen un, datt déi béid viru ronn 100 Millioune Joer op enger Distanz vu 16.000 Liichtjoer laanschtenee gerannt sinn.
Den NGC 4438 gehéiert zu der sougenannter Markarjan-Ketten, eng Grupp vu Galaxien an engem Gebitt vu ronn 1,5 Grad Duerchmiesser.
Den NGC 4438 gouf den 8. Abrëll 1784 vum däitsch-britteschen Astronom Wilhelm Herschel entdeckt.
Suzanne (Ardennes)
Suzanne ass eng franséisch Gemeng an den Ardennen an der Regioun Grand Est.
D'Symmetrie vum Päiperlek
D'Symmetrie vum Päiperlek ass e lëtzebuergesche Spillfilm vun AFO Film (Paul Scheuer a Maisy Hausemer), deen am August/September 2011 gedréit gouf. En hat den 8. Mäerz 2012 Première um Festival Discovery Zone a koum den 13. Abrëll 2012 an d'Kinoen.
Ëm wat geet et am Film?
De Schrëftsteller Roger, deen no engem Accident an engem Seniorenheem versuergt gëtt, inspiréiert sech un de Leit ronderëm hien, fir eng nei Geschicht ze schreiwen: De syldawesche Schachweltmeeschter Gregori Sczyrkutah gëtt vun der jonker lëtzebuergescher Spillerin Sophie Latour geschloen, an zitt sech verbattert zeréck. Den Informatiker Max von Allmen, deen e Spëtzeprogramm fir Schach entwéckelt huet, proposéiert dem Gregori, mat sengem Quantecomputer seng Revanche géint d'Sophie ze huelen. Wärend de Max mat der Hëllef vum Gregori seng Software sou programméiert, datt se d'Sophie besser schachmatt setze kann, verléift hie sech an hatt...
Soss
D'Figur vum Roger ass en Hommage un de verstuerwene Schrëftsteller Roger Manderscheid.
Rue Joseph-Junck
D'Rue Joseph Junck ass eng Strooss am Garer Quartier vun der Stad Lëtzebuerg. Se leeft parallel mat der Rue d'Épernay a verbënnt d'Place de la Gare an nordwestlecher Richtung mat der Rue du Fort Wedell.
D'Symmetrie vum Päiperlek
Soss
2012 kruten de Paul Scheuer an d'Maisy Hausemer (Dréibuch) de Lëtzebuerger Filmpräis fir déi bescht kënschtleresch Kontributioun, ex aequo mam André Dziezuk (Musek).
1.900 Leit waren de Film 2012 an de Kino kucken.
Rue Joseph-Junck
Geschicht
D'Strooss ass nom Joseph Junck (1839 - 1922) benannt ginn, engem Chef de gare, dee sech en Numm als Lëtzebuerger Philantrop, Gewerkschaftler a Groussmeeschter vun der Fräimaurer-Loge gemaacht huet.
Jeff Desom
De Jeff Desom, gebuer 1984, ass e lëtzebuergesche Filmregisseur a Visual-artist.
Mat 17 Joer huet hien a senger Fräizäit mat Kolleegen de Film The Plot Spoiler gedréint, un deem en 3 Joer geschafft huet an deen 2007 de Lëtzebuerger Filmpräis als beschte Kuerzfilm krut. Nom Lycée ass hien op Bournemouth op d'Héichschoul gaangen, wou en e Bachelor of Arts a Film & Television Production mat Spezialisatioun op Regie gemaach huet. 2009 huet hien e weidere Kuerzfilm, X on a Map realiséiert.
Zënterhier mécht hie Kuerzfilmer, Videoclippen a Video-Installatiounen.
...
2022 war hien ee vun de just fënnef Leit, déi d'VFX vum Film Everything Everywhere All at Once, dem Gewënner vum Oscar fir de beschte Film 2023, realiséiert hunn.
Anna selbdritt
Mat Anna selbdritt gëtt an der chrëschtlecher Konscht eng Duerstellung vun der helleger Anna mat hirer Duechter Maria an dem Jesuskand genannt.
Den Ausdrock selbdritt ass en aalt Wuert fir "als Deel vun enger Dräiergrupp" oder och "zu drëtt".
Well an de Bibeltexter bei der Maria keng Elteren ernimmt ginn, hunn d'Kënschtler sech op Apokryph Evangelien an um Jacobus de Voragine seng Hellegelegendesammlung Legenda aurea gestäipt.
Zu Lëtzebuerg fënnt een Anna-selbdritt-Skulpturen z. B. an de Kierche vu Schwéidsbeng a Welleschten, an der Fassad vum Haus Ënnert de Stäiler an der Stad Lëtzebuerg, an eng Molerei als Predella um Héichaltor an der Kierch zu Alschent.
Eng weltbekannt Duerstellung ass d'Uelegbild Muttergottes, d'Jesuskand an déi helleg Anna vum Leonardo da Vinci.
SpaceX
SpaceX ass aktuell (2012) déi weltwäit eenzeg privat Entreprise, déi an der Lag ass, e Raumschëff an eng Äerdëmlafbunn ze bréngen an uschléissend nees sécher op der Äerd ze landen.
Voiture Wegmann CFL
D'Wegmann Voiturë vun den CFL sinn eng Serie vu 60 Persounevoituren déi an de Joren 1965 - 1967 bei der deemoleger Firma Wegmann & Co. vu Kassel bestallt goufen an iwwer 40 Joer am Lëtzebuerger Regionalverkéier an op internationalen Zich gelaf sinn. Am Volleksmond, an awer och am Eisebunnerjargon, heeschen déi Voituren, Wegmänner.
SpaceX
Geschicht
SpaceX gouf am Juni 2002 vum Entreprener Elon Musk gegrënnt, dee mat den zwou Internetfirmen Zip2 a PayPal en ettlech honnert Milliounen US-Dollar verdéngt hat. Mat engem Deel dovun huet hien du SpaceX gegrënnt.
Voiture Wegmann CFL
Allgemenges
Am Laf vun de Joren hunn d'Wegmänner zweemol hir Faarf gewiesselt. Wierksäits ware se gréng ugestrach, wat aussergewéinlech war, well souwuel déi däitsch wéi och déi éisträichesch Eisebunn bei der Firma Wegmann déi selwecht Voituren am Sëlwer kaaft hunn. Dat erkläert firwat all d'Wegmänner am däitschsproochege Raum als "Silberlinge" bezeechent ginn.
SpaceX
Geschicht
D'Firma huet d'Entwécklung vun der Rakéit mat ronn 30 Leit Personal ugefaangen. Am Juni 2005 waren et schonn 130 Mataarbechter. Vill Deeler vun der Falcon-Rakéit, z. B. déi zwéi Rakéitemotoren (Merlin a Kestrel) fir déi éischt an déi zweet Stuf, sinn Neientwécklungen.
Voiture Wegmann CFL
Allgemenges
Mat der Pensionéierung vum Material, 2005, koum d'Iddi op fir déi Voituren, déi erhale solle bleiwen, an hiren Originalzoustand ze versetzen. Dat geschouch tëscht 2006 an 2009. Haut sinn, mat Ausnam vun 2 Voituren, d'Wegmänner bei der CFL all gréng.
SpaceX
Geschicht
Den éischten erfollegräiche Start vun enger Falcon-1-Rakéit war den 28. September 2008 um 23:15 Auer (UTC), et goufe véier Countdowne gebraucht. SpaceX huet mat der Falcon 1 déi éischt komplett privat entwéckelt Flëssegdreifstoffrakéit, déi den Orbit erreeche kann.
Voiture Wegmann CFL
Ëmbau
3 Wegmänner goufen am Laf vun de Joren ëmgebaut fir als Restaurantsvoiture ze lafen. Dee bekanntsten aus der Serie ass de "Rendez-Vous", deen haut aus kengem Spezialzuch an och net aus dem Blankenberge-Express ewechzedenke wier.
SpaceX
Geschicht
Am Dezember 2008 gouf e Vertrag tëscht SpaceX an der NASA iwwer 1,6 Milliarden US-Dollar fir 12 Ravitaillementstransporter op d'International Raumstatioun ISS ënnerschriwwen. Dobäi sollen am Ganzen 20 Tonne Laascht mat de Falcon-9-Rakéiten op d'ISS geliwwert ginn.
Sëtz vun der Entreprise
Zu Hawthorne a Kalifornien ass d'Geschäftszentral vun der Entreprise a grouss Entwécklungs- a Produktiounsanlagen. Do steet och de Fluchkontrollzentrum fir all SpaceX-Missiounen.
Voiture Wegmann CFL
Ëmbau
De Won mat der Nummer 441 gouf als Partywaggon ëmgebaut a leeft ënner dem Numm "Remmy-Demmy".
D'Wegmänner haut
D'Wegmänner lafen haut net méi am regulären Trafic beim CFL. Si ginn haaptsächlech op Spezialzich agesat.
Shaler (Moundkrater)
De Krater gouf 1964 vun der IAU offiziell nom US-amerikanesche Geolog a Paleontolog Nathaniel Shaler (1841–1906) genannt.
SpaceX
Startariichtungen
Vun der Kwajalein Missile Range op Omelek (Marshallinselen) goufe bis elo fënnef Falcon-1-Rakéite gestart.
Aktuell gëtt um Terrain vun der Vandenberg Air Force Base eng nei Startramp fir déi nei Héichleeschtungsrakéit Falcon Heavy opgeriicht.
Rakéitentestanlagen
Zu McGregor am Texas bedreift SpaceX zanter 2003 eng Testanlag fir Rakéitendreifwierker a Manövréierdüsen. Do gëtt och och e groussen Deel vun der Entwécklungsaarbecht a Bezuch op d'Dreifwierkstechnik gemaach.
Falcon 1
Den éischten Testfluch vun der liichter Falcon-1-Rakéit war no méifache Startverrécklungen zanter 2004, de 24. Mäerz 2006, d'Rakéit war awer wéinst engem Dreifstoffleck uschléissend ofgestierzt. Beim zweeten Testfluch den 21. Mäerz 2007 hat d'Rakéit eng Héicht vun 300 Kilometer erreecht. Déi zweet Rakéitestuf war méiglecherweis mat der ofgesprengter éischter Stuf kollidéiert, soudatt d'Rakéit ausser Kontroll gerode war. D'Uewerstuf war zeréck an d'Äerdatmosphär gestierzt. Den drëtten Testfluch war den 3. August 2008 och feelgeschloen. De véierte Fluch vum 28. September 2008 ass dann endlech gegléckt. Heibäi gouf de selwechten Dreifwierktyp (Merlin C) wéi beim Fluch virdru gebraucht. Duerch d'Behiewe vum Feeler bei der Stufentrennung konnt d'Falcon 1 hir 165 kg schwéier Proufnotzlaascht an engem 644 km héijen Orbit aussetzen. De 14. Juli 2009 gouf d'Falcon 1 beim Start vum malaysesche Satellit RazakSat fir d'éischt kommerziell agesat.
Falcon 9 a Falcon Heavy
Weiderhin goufen déi méi grouss Modelle Falcon 9 a Falcon 9 Heavy entwéckelt. Ufanks war mat der Falcon 5 e weidere Modell geplangt. Mat der Entwécklung gouf awer zu Gonschte vun der Falcon 9 opgehalen. D'Falcon 9 heavy gebraucht zwou zousätzlech éischt Stufen vun der Falcon 9 als Booster. Bei deenen hirem Start gi bis zu 27 Rakéitendreifwierker gläichzäiteg gezünt. Scho bei der Falcon 9 mat néng Dreifwierker gëtt héije Wäert op d'Redundanz geluecht: Den Ausfall vun engem Dreifwierk soll bei jiddwer Fluchphas vun der Ënnerstuf kontrolléierbar sinn.
2006 hat SpaceX beim Concours vun der NASA fir de private Ravitaillement vun den ISS-Commercial Orbital Transportation Services matgemaach a war ee vun de Gewënner. An Zesummenaarbecht mat der NASA ass déi weider Entwécklung an Erprouwung vun der Falcon 9 a vum Raumschëff Dragon erfollegt.
De 4. Juni 2010 war den éischte Start vun der Falcon 9 op Cape Canaveral (LC40). Si huet den Äerdorbit erreecht a sech vun der éischter Stuf getrennt.
Bei der geplangter Falcon Heavy ginn dräi Falcon-9-Éischtstufen zu enger Rakéit gebëndelt. Dozou kënnt nach eng Uewerstuf. Si wier déi leeschtungsfäegst Drorakéit zanter der Moundrakéit Saturn V. , Mat Intelsat gouf schonn den éischte Kontrakt iwwer e kommerzielle Fluch mat Falcon Heavy ënnerschriwwen.
Dragon
Och an Eegeregie – awer mat NASA-Ënnerstëtzung – gouf d'Dragon-Kapsel konzipéiert, gebaut an erprouft. Den 8. Dezember 2010, ass déi éischt Dragon-Kapsel op enger Falcon 9 fir e Fluch an de Weltraum gestart an ass no ronn 3 Stonnen am Pazifischen Ozean gelant. Domat gouf d'Fäegkeet demonstréiert, d'Kapsel net nëmmen ze starten, mä och ze landen. D'Kapsel ass domat dat eenzegt Transportsystem, dat an der Lag ass, Notzlaaschte vun der ISS och zeréck op d'Äerd ze bréngen.
Vum dem zweeten Hallefjoer 2012 un, solle reegelméisseg Flich fir de Ravtaillement vun der ISS gemaach ginn. Et ass ausserdeem geplangt, d'Raumschëff no entspriechender Erprouwung och fir den Transport vun Astronauten ze benotzen.
Dragon V2
Den 29. Mee 2014 huet den Elon Musk de Prototyp vum Dragon V2 (Dragon Versioun 2) fir den Transport vu maximal siwen Astronaute virgestallt. Et ass dat zweet Raumschëff vun der Dragon-Serie.
D'Raumschëff huet aacht Koppelle vu klenge SuperDraco-Rakéitendreifwierker a soll domat an der Lag sinn, „iwwerall op dem Land mat der Prezisioun vun engem Helikopter ze landen“. D'SuperDraco-Rakéitendreifwierker brauchen e Schub vu jee 73.000 Newton a goufe komplett mam der 3D-Drockmethod Lasersintern hiergestallt.
Grasshopper
De Grasshopper an d'Falcon 9 Reusable Development Vehicles (F9R Dev) sinn experimentell Rakéite fir suborbital Flich, mat deene getest gëtt, wéi eng Rakéitestuf nom Start kontrolléiert nees gelant ka ginn. Zil ass et, Rakéitekomponente méi dacks ze gebrauchen, fir Käschten ze spueren.
D'Erkenntnesser sinn an d'Modifikatioune vun der éischter Stuf vun der tatsächlech agesater Falcon 9 agefloss, woubäi aus Sécherheetsgrënn d'Landungsversich ufanks nëmmen iwwer dem Ozean an dann um Autonomous spaceport drone ship gemaach goufen. Den 21. Dezember 2015 Uertszäit (22. Dezember UTC) beim 20. Start vun enger Falcon 9 gouf et nom Retour aus dem Weltraum eng sécher Landung op der Startplaz Cape Canaveral.
Kierfecht vu Feelen
De Kierfecht vu Feelen läit zu Uewerfeelen an der Gemeng Feelen nieft der Johannes-Kierch.
Geschicht
Duerch Arrêté ministériel vum 28. Dezember 1961 koum en, zesumme mat der Kierch, op d'Lëscht vun de klasséierte Monumenter.
Den ale Kierfecht ass net méi fir Begriefnesser disponibel, et gouf awer eng Äschewiss dernieft amenagéiert fir Äschen ze verstreeën.
Proton
E Proton ass e schwéieren Elementardeelchen aus der Barioneklass, dee positiv gelueden ass (+1e Elementarluedung). D'Mass vun dësem Elementardeelchen ass liicht méi kleng wéi d'Mass vum Neutron. D'Symbol vun engem Proton ass p oder p+.
Protonen an Neutronen, jiddere mat Masse vun ongeféier enger Atommasseneenheet, gi kollektiv als "Nukleone" bezeechent (Deelercher déi an Atomkäre present sinn). Een oder méi Protone sinn am Kär vun all Atom; si sinn en noutwendegen Deel vum Kär. D'Zuel vun de Protonen am Kär ass d'Eegenschaft déi en Element definéiert, a gëtt als atomar Zuel bezeechent (representéiert mam Symbol Z). Well all Element eng individuell Zuel vu Protonen huet, huet all Element seng eegen individuell atomar Zuel.
Hofmann
Hofmann ass een am däitschsproochege Raum (a ronderëm) geleefege Familljennumm.
Ënner de Leit mat deem Familljennumm sinn:
Das Gasthaus an der Themse
Das Gasthaus an der Themse ass en däitsche Film vum Alfred Vohrer no engem Kriminalroman vum Edgar Wallace aus dem Joer 1962.
Ëm wat geet et am Film?
Den Inspekter Wade (Joachim Fuchsberger) ass op der Sich no engem Mäerder dee seng Affer mat enger Harpun erschéisst...
Saint-Nizier-le-Désert
Saint-Nizier-le-Désert ass eng franséisch Gemeng am Departement Ain (01) an der Regioun Auvergne-Rhône-Alpes.
Arrival (Film 2016)
Arrival ass en US-amerikanesche Film vum Denis Villeneuve aus dem Joer 2016 no der Kuerzgeschicht Story of Your Life vum Ted Chiang.
Ëm wat geet et am Film?
Zwielef Raumschëffer landen op verschiddene Plazen op der Welt. D'Linguistin Dr. Louise Banks an de Physiker Ian Donnelly solle, vun US-amerikanescher Säit aus, versiche mat den Aliens a Kontakt ze trieden…
Lokal Initiativ- a Verwaltungszentren
D'Lokal Initiativ- a Verwaltungszentren, ofgekierzt CIGL (vu Centres d'Initiative et de Gestion Locaux), sinn Associatiounen op Gemengeplang, déi als But hu fir nei Aarbechtsplazen ze schafen. Donieft wëlle se sech och asetze fir d'Verbesserung vun de Bierger hirer Liewensqualitéit a fir d'Fërderung vum sozialen Zesummenhalt.
Déi éischt lokal Initiativ- a Verwaltungszentre goufen 1997 gegrënnt. Hautdesdaags (2013) gëtt et der am Ganze 17, déi all an de méi südleche Gemenge vu Lëtzebuerg lokaliséiert sinn, an zum Netzwierk vun Objectif Plein Emploi gehéieren (wou se mat de CIGR a CIGS kooperéieren).
Eeler oder ofhängeg Bierger vun der Gemeng kënnen do och eng Hëllef froe fir kleng Gaarden- an Handwierksaarbechte zu engem acceptable Präis gemaach ze kréien. Dës Proximitéitsservicer lafen ënner ënnerschiddlechen Nimm, wéi z. B. "Seechomes", "Kleng Aarbecht", "Handkesselchen", "Jonk hëlleft stänneg", "Geschierkëscht", etc.
Dacks ginn och Internetstuffe bedriwwen, Recyclingscollecten organiséiert, an Ëmwelt- oder Restauratiounsprojeten zesumme mat den technesche Servicer vun der Gemeng realiséiert. Absënns kreativ Zentre bidden och nach aner Servicer, wéi z. B. e Gaart zur Fërderung vun Ëmwelterzéiung ("Kalendula"), Locatioun vu Läffelsgeschier fir Evenementer, Bichertausch, Miwweloccasiounsmaart, Kuerzfilmatelier ("Konschtkëscht"), asw.
Ry Jaune
De Ry Jaune ass eng Baach an der belscher Provënz Namur um Territoire vun der Gemeng Cerfontaine. et ass e rietsen Niewefloss vun der Eau d'Heure.
De Ry Jaune huet ronn eng Dose kleng Niewebaache vun deenen déi meescht d'Längt vu 500 bis 750 Meter net iwwerschreiden. De Ruisseau du Pré Ursule dee vu lénks draleeft ass dovu mat ronn 2.400 Meter bei wäitem déi längst an och déi eenzeg déi en Numm huet.
Op hirem Wee no ënne gëtt s'am Virstau mat hirem Numm opgehalen ier se weider an de Séi vun der Eau d'Heure leeft.
Chéry-lès-Pouilly
Chéry-lès-Pouilly ass eng Gemeng am franséischen Departement Aisne an der Regioun Hauts-de-France.
Moussa Traoré (Homonymie)
Et gëtt verschidde Persounen déi Moussa Traoré heeschen:
Il deserto rosso (Film 1964)
Il deserto rosso ass en italieenesch-franséische Film vum Michelangelo Antonioni aus dem Joer 1964.
Ëm wat geet et am Film?
Zu Ravenna an der Industriezon lieft d'Giuliana mat hirem Mann an hirem klenge Jong. Si leit ënner Depressiounen. Si begéint de Corrado, a fänkt eng Affär mat him un. Hir Problemer ginn doduerch nach méi grouss...
Tourteron
Tourteron ass eng franséisch Gemeng an den Ardennen an der Regioun Grand Est.
Seborga
Seborga ass eng kleng Gemeng an der Regioun Ligurien am Nordweste vun Italien, no bei der franséischer Grenz. Déi ronn 300 Awunner liewen haaptsächlech vum Tourismus an der Landwirtschaft (Oliven a Blummen).
Festuca pohleana
D'Festuca pohleana ass eng Bléieplanzenaart aus der Gattung Festuca aus der Famill vun de Séissgrieser (Poaceae). Se gouf 1973 vum russesche Biolog Jewgeni Alexejew beschriwwen.
D'Aart ass am Norde vum europäeschen Deel vu Russland endeemesch. D'Verbreedungsgebitt läit an der Republik Komi (un den Uwänner vun de Flëss Petschora an Ussa) an am Oblast Swerdlowsk (op dem Bierg Denejkin Kamen). Si wiisst op Fielsen an a kallekhaltege Biedem. Dës ass eng rar Planz, déi an der Komi-Regioun ënner Naturschutz steet.
Eng méijähreg Planz. D'Stiller sinn 20–30 cm laang, dënn, meeschtens glat. D'Blieder si vill méi kuerz wéi d'Stiller. D'Inflorenz ass eng Panicula, 2–8 cm laang mat Spiculaen (épillets) 0,5–0,6 cm laang. D'Festuca pohleana blitt am Juni, d'Period vun der Fruktifikatioun ass am Juli.
(203) Pompeja
Den (203) Pompeja ass en Asteroid vun der Haaptceinture.
Hie gouf de 25. September 1879 vum Christian Heinrich Friedrich Peters entdeckt. Den Asteroid gouf no der réimescher Stad Pompeji genannt, déi bei der Explosioun vum Vesuv am Joer 79 n. Chr. zerstéiert gouf.
De Pompeja beweegt sech op enger Distanz vun 2,5716 (Perihel) bis 2,9019 (Aphel) A. E. a 4,528 Joer ëm eis Sonn. D'Bunn läit 3,1849° schréi géint d'Ekliptik, an d'Bunnexzentrizitéit ass 0,0604.
De Pompeja huet en Duerchmiesser vun 116 Kilometer. Hien huet eng donkel Uewerfläch mat enger Albedo vun nëmmen 0,041. Den Asteroid rotéiert a 46 Stonnen a 36 Minutten ëm seng eegen Achs.
Valles Marineris
D'Valles Marineris (laténg. fir Mariner-Däller) sinn e wäitleefegt Schluchtesystem um Mars, dat sech laanscht den Equator am Oste vun der vulkanescher Tharsis-Regioun erstreckt. Mat 4000 km Längt, bis zu 700 km Breet a bis zu 7000 m Déift sinn d'Valles Marineris ee vun de gréisste Schluchtbrochsystemer am Sonnesystem. Si gëtt nëmmen nach vum Schluchtsystem op der Äerd an (an der Längt) vum Baltis Vallis op der Venus iwwertraff.
D'Valles Marineris kruten hiren Numm zu Éiere vun der Sond Mariner 9, op deenen hire Fotoe s'entdeckt goufen.
Beschreiwung
De Gruefsystem erstreckt sech vu sengen Ausleefer Noctis Labyrinthus op der Tharsis-Ofwëlbung am Weste bis zu de "chaotesche Gebidder" vun Eos Chasma an Capri Chasma am Osten. D'Valles Marineris bestinn aus en ettleche matenee verbonnene Chasmata oder Schluchtbréch, vun deene jiddwereen de Grand Canyon (Arizona) ëm e Villfacht iwwertrëfft.
D'Valles Marineris fänken ëstlech vun Noctis Labyrinthus un, wou si sech an zwou paralell verlaafend Chasmata ofbéien: dat nërdlecht, ronn 800 km an Ost-West-Richtung verlafend Tithonium Chasma  an dat südlecht, ronn 840 km an Ost-West-Richtung verlafend Ius Chasma. Ëstlech vu Ius Chasma schléisst sech dat ongeféier 560 km a südëstlecher Richtung verlafend Melas Chasma un. Dëst geet an dat nërdlech geleegend, zirka 810 km a südëstlecher Richtung auslafend Candor Chasma iwwer, an dëst nees an dat sech nërdlech uschléissend, ongeféier 315 km breet, hallefronn Ophir Chasma. Südëstlech vu Melas Chasma schléisst dat ronn 960 km a südëstlecher Richtung verlafend Coprates Chasma un. Et geet an dat zirka 1306 km an nordëstlicher Richtung zéiend Eos Chasma iwwer. Nërdlech dovun läit dat 574 km an Ost-West-Richtung d'Ganges Chasma an ëstlech dovun dat 1470 km an nordëstlecher Richtung verlafend Capri Chasma.
Entwécklung
Am Laf vun der Zäit gouf et vill verschidden Theorien iwwer d'Formatioune wéi d'Valles Marineris. Bis méi staark Teleskopen oder d'Viking-Sonden méi genee Observatioune méiglech gemaach hunn, gouf ë. a. e vun hypothetesche Marsbewunnern gebaute Kanäl fir d'Bewässerung vun hirem Planéit ugeholl. Déi Spekulatioun gouf duerch Entdeckungen, wéi Schiaparellis "Canali" (Marskanäl) oder aner Duerstellungen erweidert. Zudeem huet d'Bezeechnung "Canali" zur falscher Iwwersetzung Kanal (oder och engl. Channel oder Canal) verleet.
An den 1970er Jore goufen ë. a. staark Erosiounen duerch Waasser ugeholl, dat aus dem Permafrascht fräigesat gouf. Allerdéngs ass flëssegt Waasser um Mars extreem onwahrscheinlech, well d'Temperatur um Mars och um Equator ganz rar iwwer 0 °C klëmmt an de Mars eng ganz dënn Atmosphär huet (nëmmen 0,75 % vum Äerdatmosphärendrock). 1972 hat de McCauley d'Hypothees entwéckelt, datt d'Schluchtsystem duerch offalend Magma ënner d'Uewerfläch entstane kéint sinn. 1989 haten den Tanaka an den Golombek eng Theorie fir d'Genesis duerch opbriechend Verspanungen. Den Dr. Nick Hoffman hat am Joer 2000 an dono ugeholl, datt de Mars a senger Fréizäit net vu Waasser, mä vu Kuelestoffdioxid geformt gouf, woufir hien de Begrëff „White Mars“ ("Wäisse Mars") gebraucht huet. Zeghonnert weider Theorie goufe vu villen Astronomen registréiert.
Déi am weitsten akzeptéiert Hypothees am Ament (2005) ass, datt d'Schluchtesystem duerch Rëss an der Kuuscht entstoungen an duerch Erosioun an Abrëch staark vergréissert gouf. D'Ursaach dofir ass d'Entwécklung vun der Tharsis-Regioun.
Biergstierz hunn um Grond vum Valles Marineris Gestengs ofgelagert an hu de sou méi breet gemaach. Méiglech Ausléiser vun de Biergstierz si Biewen, verursaacht duerch tektonesch Aktivitéiten, oder Impakt-Evenementer. Observéiert gouf, datt dat dobäi ofgerutscht Gestengs duerch de Wand geformt gëtt a beispillsweis Dünefelder bilt.
Elia Millosevich
Den Elia Millosevich, gebuer de 5. September 1848 zu Venedeg a gestuerwen de 5. Dezember 1919 zu Roum, war en italieeneschen Astronom.
De Millosevich war Professer fir Astronomie am Istituto Nautico zu Venedeg a spéider Direkter vum Observatoire Collegio Romano zu Roum.
De Millosevich war op d'Observatioun an d'Berechnung vun Koméitebunndonnéeën an Asteroide spezialiséiert. Zesumme mam Vincenzo Cerulli hat hien e Stärekatalog opgestallt.
Zu sengen Éiere gouf den Asteroid (69961) Millosevich genannt.
Ilse Ries-Hotz
D'Ilse Ries-Hotz, gebuer de 27. Juli 1949 zu Schwarzenbach (Däitschland) als Martha Ilse Hotz, ass eng fréier lëtzebuergesch Bouschéisserin an Olympionikin.
Si huet Lëtzebuerg op den Olympesche Summerspiller 1988 zu Seoul vertrueden.
Transnational Geschicht
D'Geschicht vun engem politesch definéierte Raum (z. B. e Staat, mat unerkannte Grenzen) gëtt transnational erfuerscht, wann d'Nopeschgebidder konsequent och berücksichtegt ginn. Grenze sinn ni ganz dicht, d'Mënsche kommen a ginn, d'politesch Regimer léise sech of, d'Grenze ginn heiansdo nei definéiert.
Eng national Geschichtsschreiwung (vgl. Arthur Herchen!) ass scho laang iwwerholl. Am Ufank vun den achtzeger Joren hu sech méi oder wéineger jonk Historiker scho mat der Problematik vun enger méi globaler Geschichtsduerstellung ausenaner gesat. D'Wuert transnational mag vläicht rezent sinn, mä an der Praxis ginn d'Interactioune mat den Noppeschgebidder a -bevëlkerungen ewell laang zeréckbehalen.
Fir nëmme Frankräich z'ernimmen: schonn de Voltaire, mat senger Histoire du siècle de Louis XIV, huet am Geescht vum Universalismus vun der Opklärung transnational geschriwwen; an am 19. Joerhonnert war de Jules Michelet iwwerzeegt, datt eng Geschicht vu Frankräich net ouni Berücksichtegung vun den aneren europäesche Länner méiglech wier.
Sandra Milo
D'Sandra Milo, gebuer als Elena Liliana Greco den 11. Mäerz 1933 zu Tunis, ass eng italieenesch Schauspillerin.
Nieft zwéi Filmklassiker vum Federico Fellini 8½ (1963) an dann Giulietta degli spiriti (1965) sinn aner bedeitend Filmer an hirer Carrière Le miroir à deux faces (1958) vum André Cayatte an 1959 Il generale della Rovere vum Roberto Rossellini
Emma Weber-Brugmann
D'Emma Weber-Brugmann, gebuer de 4. Oktober 1877 zu Sommersdorf, a gestuerwen den 12. Dezember 1964 an der Stad Lëtzebuerg, war eng däitsch Fraerechtlerin, Schrëftstellerin an Iwwersetzerin.
D'Emma Weber-Brugmann ass zu Lëtzebuerg haaptsächlech als Fra vum Batty Weber an als Grënnerin vun der lëtzebuergescher Fraenzäitschrëft Die Luxemburgerin bekannt.
Aira scoparia
D'Aira scoparia ass eng Bléieplanzenaart aus der Gattung Aira aus der Famill vun de Séissgrieser (Poaceae). Se gouf 1904 vum kroatesche Biolog Lujo (Lucien) Adamović beschriwwen.
D'Aart ass an der Géigend vun der nordmazedonescher Stad Bitola endeemesch.
Eng eejähreg Planz. D'Stiller si staark, 3–40 cm laang. D'Blieder si gewéinlech filiform. D'Inflorenz ass eng oval Panicula, 1–12 cm laang.
Sven
Sven ass, am skandinavesche Raum a ronderëm, e geleefege Virnumm.
Ënner de Leit mat deem Virnumm sinn:
Méi wéi e Séi
Méi wéi e Séi ass e lëtzebuergeschen Documentaire vum Kollektiv AFO-Film aus dem Joer 1994.
An engem Artikel an der Zäitschrëft Ons Stad gëtt de Film vun der Viviane Thill als Optragsaarbecht beschriwwen.
Méi wéi e Séi gouf wärend der Woch vum Lëtzebuerger Dokumentarfilm gewisen, déi 1998 vu Samsa Film an dem CNA organiséiert gouf.
De Film gouf de 24. Abrëll 1999 op der lëtzebuergescher Tëlee gewisen.
Nathalie Delon
D'Nathalie Delon, gebuer als Francine Canovas den 1. August 1941 zu Oujda a Marokko a gestuerwen den 21. Januar 2021 zu Paräis, war eng franséisch Schauspillerin a Filmregisseurin.
Si war vun 1964 bis 1969 mam franséische Schauspiller Alain Delon bestuet an ass d'Mamm vum Schauspiller Anthony Delon.
Affär Wolter-Roemen
D'Affär Wolter-Roemen ass eng juristesch Affär zu Lëtzebuerg aus de Joren 1998-2003, déi no hiren Haaptkontrahenten, dem Lëtzebuerger Journal-Chefredakter Rob Roemen an dem deemolegen CSV-Minister Michel Wolter genannt ass.
Se ass a leschter Instanz virum Europäesche Geriichtshaff fir Mënscherechter gekläert ginn (Affaire Roemen et Schmit c. Luxembourg), deen de 25. Februar 2003 zu der Conclusioun koum, datt de Lëtzebuerger Staat géint d'Artikelen 8 an 10 vun der Europäescher Mënscherechtskonventioun verstouss hat.
An der Folleg gouf d'Pressegesetz ofgeännert an de Quelleschutz fir Journaliste garantéiert.
Der Fluch der gelben Schlange
Der Fluch der gelben Schlange ass en däitsche Film vum Franz Josef Gottlieb no engem Kriminalroman vum Edgar Wallace aus dem Joer 1963.
Kuckt och
Edgar Wallace Filmer
Roberto Ferruzzi
De Roberto Ferruzzi, gebuer den 12. Juli 1884 zu Šibenik an Dalmatien, Kroatien, a gestuerwen de 24. Januar 1920 zu Venedeg, war en italieeneschen autodiacte Moler.
Apollo 10
Apollo 10 war eng Raumfaartmissioun am Kader vum Apollo-Programm. Hiert Zil war en Testfluch vun der Moundlandefär ënner reale Bedéngungen op der Moundëmlafbunn, wou Ofstig-, Opstig-, Rendez-vousen- an Undockmanöver getest goufen.
Crew
Den 13. November 1968, kuerz nodeem d'NASA bekannt ginn hat, datt de Fluch vun Apollo 8 op de Mound féiere sollt, krut och d'Crew vun Apollo 10 iwwer d'Generalprouf vun der Moundlandung informéiert. Wéi erwaart gouf d'Ersatzequipe vun Apollo 7 fir dee Fluch als Haaptcrew nominéiert: Den Tom Stafford als Kommandant, den John Young als Pilot vum Apollo-Raumschëff an den Eugene Cernan als Pilot vun der Moundlandefär. De Stafford an de Young hate schonn zwéin, de Cernan ee Raumfluch am Gemini-Programm hanner sech. Den Cernan war scho bei Gemini 9 mam Stafford als Kommandant geflunn. Apollo 10 war den éischten amerikanesche Raumfluch, bei deem keen neien Astronaut u Bord war.
Kommandant vun der Ersatzmannschaft war de Gordon Cooper. Hie war zu där Zäit dee leschte Mercury-Astronaut, well de Walter Schirra hat no Apollo 7 den Apollo-Programm verlooss an den Alan Shepard an den Deke Slayton waren ëmmer nach net fluchfäeg. Déi béid aner Ersatz-Astronaute waren den Donn Eisele, dee grad mat Apollo 7 säin éischte Raumfluch als Pilot vun der Apollo-Kommandokapsel hanner sech hat, an den Edgar Mitchell, en neien Astronaut aus der fënnefter Auswielgrupp, als Pilot vun der Moundfär. Wann déi normal Rotatiounsmethod gebraucht gi wier, hätten de Cooper, den Eisele an de Mitchell d'Crew vun Apollo 13 gebilt.
D'Ënterstëtzungsmannschaft (Support-Crew) bestoung aus James Irwin, Charles Duke, Joe Engle an Jack Lousma.
Virbereedung
Déi eenzel Deeler vun der Saturn-Rakéit goufen am November an Dezember 1968 ugeliwwert. Den 11. Mäerz 1969, nach wärend dem Fluch vun Apollo 9 konnt d'Saturn V op déi nei Startramp 39B gerullt ginn. D'Rakéit hat d'Seriennummer AS-505, d'Kommandokapsel CSM-106 (d'Kapsel CSM-105 war fir Tester reservéiert a sollt net an de Weltraum fléien) an d'Moundlandefär LM-4.
Traditiounsgeméiss goufen d'Ruffzeeche vu béide Raumschëffer vun der Mannschaft ausgewielt. D'Apollo-Raumschëff gouf Charlie Brown genannt, d'Moundlandefär Snoopy. Béid Nimm stamen aus der Comicserie Peanuts vum Charles M. Schulz. Nodeem d'Apollo-9-Mannschaft Gumdrop (Fruuchtgummi) a Spider (Spann) als Ruffzeeche gewielt haten, hunn d'NASA-Manager d'Mannschaft vun Apollo 11 drop higewise seriéis Ruffzeeche fir déi éischt Moundlandung auszesichen.
Start
D'Saturn V war den 18. Mee 1969 um 16:49 UTC vum Kennedy Space Center, Florida gestart. Wéi scho bei Apollo 8 gouf fir d'éischt eng Äerdëmlafbunn ugesteiert. No zwou Äerdëmkreesunge gouf déi drëtt Stuf vun der Saturn-Rakéit eng zweet Kéier gezünt, fir d'Apollo-Raumschëff op de Wee zum Mound ze bréngen.
An der Moundëmlafbunn
Nom Erreeche vun der Moundëmlafbunn goufen all Manöver duerchgefouert, wéi si fir déi real Landung vun Apollo 11 geplangt waren. An zirka 110 km Héicht iwwer der Mounduewerfläch gouf d'Raumschëff (CSM fir Command/Service Module) vun der Moundlandefär (LEM fir Lunar Excursion Module) getrennt. Den Ofstig vum LEM gouf bis op ronn 14 km vun der Mounduewerfläch gemaach. Dat war déi klengst Héicht, bei där nach en direkten Opstig méiglech war. A 15 km Héicht sollt d'Ofstigstuf ofgesprengt ginn, fir den Neesopstig anzeleeden. Dat war eréischt no en ettleche Versich gelongen. Direkt duerno hat d'Computersteierung vum Lagereegelungssystem, versot an de Modul hat ugefaangen ze trëndelen. De Stafford hat d'Computersteierung missen ofschalte fir mat der manueller Steierung nees an déi korrekt Lag ze kommen. Nom Ëmsteige vun den Astronaute gouf d'Opstigsdreifwierk nees gezünt an d'Opstigsstuf op eng Sonnenëmlafbunn bruecht, wou si och haut nach ass. D'Ofstigsstuf war an engem Moundorbit bliwwen, a war spéider op de Mound stierze gelooss ginn.
Landung
Beim Neesantrëtt de 26. Mee hat d'Landekapsel eng Vitess vun 39.897 km/h erreecht. Dat ass déi héchst Vitess, déi jee vu Mënschen erreecht gouf. Um 16:52 UT war Landung um Mier am Pazifik a gouf vum Fligerdréier USS Princeton gebuergen. 19 Televisiounssendungen, fir d'éischt a Faarf, goufe wärend der Missioun op d'Äerd iwwerdroen. D'Apollo-Landekapsel ass haut am Science Musée zu London ausgestallt.
Bedeitung fir den Apollo-Programm
Den erfollegräiche Fluch vun Apollo 10 hat gewisen, datt d'NASA Apollo-Flich a kuerzer Folleg absolvéiere konnt. Zanter Apollo 7 waren eréischt siwe Méint vergaangen. Apollo 10 war schonn de véierte Fluch an zwéi weider ware fir déi nächst Méint a Virbereedung.
Ju Wenjun
D'Ju Wenjun, op Chineesesch 居文君, gebuer den 31. Januar 1991 zu Shanghai, ass eng chineesesch Schachspillerin.
Hir aktuell Elo-Zuel läit bei 2557 (Mäerz 2012) an hir maximal erreechte bei 2557 (Mäerz 2012) ; domat ass si déi zweetbeschte chineesesch Schachspillerin an ass op Plaz 6 vun der Fraeweltranglëscht an op Plaz 393 vun der Männerweltranglëscht (Mäerz 2012).
Thillenvogtei
D'Thillenvogtei ass en aktive Musée fir d'Liewen um Duerf ëm 1900. De Musée ass 1991 op engem ale Bauerenhaff zu Wal entstanen, gouf awer 2015 op e Bauerenhaff zu Randschelt transferéiert. E gouf uganks vun der Famill Ney bedriwwen, d'Gerance gouf 2020 vun der Asbl Thillenvogtei iwwerholl.
Den Haff zu Randschelt gouf den 11. Oktober 2018 op den Zousazinventaire vun de klasséierte Monumenter agedroen.
Geschicht
De Jean Ney hat säi ganz Liewe laang en Hang fir aalt Material an Handwierksgeschier vu fréier ze sammelen, dat vill Leit net méi brauche konnten a frou ware fir een ze fannen deen hinnen et ofgeholl huet. Well en och an de Scheiere vum Bauerenhaff vu sengen Elteren d'Plaz dofir hat, koum vun den 1960er Joren un am Laf vun der Zäit ganz vill zesummen. Enn vun den 1980er Jore hat en d'Requisite vu 40 bal oder ganz ausgestuerwene Beruffer an der Sammlung. E Musée hat en eigentlech net virgesinn, awer déi Responsabel vum Naturpark Uewersauer, déi no Touristenattraktioune gesicht hunn, konnten hien am Summer 1991 iwwerzeege fir e Musée opzemaachen.
De Musée gouf am Juli 2015 op de fréieren Haff Grisius zu Randschelt transferéiert, deen de Jean Ney fir seng Duechter kaaft hat an déi de Musée do weiderféiere wëll.
D'Visitte vum Musée an d'Locatioun vun der Scheier fir Feierlechkeete ginn net duer fir dat Ganzt ze finanzéieren, sou datt en Accord mat der Œuvre Grande-Duchesse Charlotte fonnt gouf, déi de Musée emol bis 2023 ënnerstëtzt.
2021 huet d'Famill Ney entscheet, d'Gebai un d'Gemeng wëllen ze verkafen, déi am Dezember 2022 hiren Accord ginn huet, woubäi d'Generaldirektioun fir Tourismus d'Hallschecht vum Kafpräis iwwerhuel wéilt. Och tëscht der Bedreiwer-Asbl Musée Thillenvogtei Randscheltan dem Kulturministère gouf 2023 en Accord fonnt, fir sech un de Betribskäschte vun der Thillevogtei ze bedeelegen.
Ausstellung an Aktivitéiten
De Musée adresséiert sech virun allem u Gruppe vu Leit, besonnesch och Schoulklassen, déi do e flotten Dag verbrénge wëllen. Et kann een nämlech vill Aktivitéiten, déi d'Leit fréier am Haus, an der Landwirtschaft oder am Handwierk gemaach hu, selwer ausprobéieren, mat deem Material an Handwierksgeschier dat deemools am Gebrauch war.
Syldawien
Syldawien (Syldavie am Original) ass e fiktiivt (süd-)osteuropäescht Land, dat an der Bande-dessinées-Serie Les Aventures de Tintin vum belschen Auteur an Zeechner Hergé virkënnt.
Ballay
Ballay ass eng franséisch Gemeng an den Ardennen an der Regioun Grand Est am Dall vun der Aisne.
Syldawien
Den Numm erënnert un eng Kontraktioun aus Transsylvanien a Moldawien. De Fändel - e schwaarze Pelikan op gielem Fong -gläicht e bëssen deem vun Albanien (e schwaarzen Aadler mat zwéi Käpp op roudem Fong), wärend d'Niewendeneen am Stroossebild vu Minaretter a Kierchtierm un Ex-Jugoslawien inspiréiert kéint sinn. An de Bierger an deem Land kéint een d'Karpaten oder de Balkan gesinn. Syldawien ass dacks a Konflikt mat sengem (och fiktiven) Nopeschstaat Bordurien.
D'Sprooch, Syldawesch, erënnert vun der Graphie hir u Polnesch a soss zentraleuropäesch Sproochen; et handelt sech awer gréisstendeels ëm e schrëftlecht verballhornt Gemësch aus Marollien (engem Bréisseler Argot) a Wallounesch.
Syldawien kënnt a 4 Tintins-Geschichte vir: Den Zeechentrickfilm Tintin et le Lac aux Requins (1972) spillt och do.
Hommagen
Am lëtzebuergesche Film D'Symmetrie vum Päiperlek (2012) kënnt, an der 'Geschicht an der Geschicht', e Schachmeeschter aus Syldawien. Am franséische Film Dieu seul me voit (Versailles chantier) vum Denis Podalydès (1998) ësst den Haaptpersonnage am Restaurant Le Klow; eng Zeen, déi a villen Detailer mat där aus dem Sceptre d'Ottokar identesch ass.
Allied Command Europe Mobile Force
D'Allied Command Europe Mobile Force (AMF, och: ACE Mobile Force) war e multinationale mobilen NATO-Verband fir de Kommandoberäich Europa mat Haaptquartéier zu Heidelberg an Däitschland. De Verband war direkt dem ACE mat PC um SHAPE zu Casteau bei Mons an der Belsch ënnerstallt. D'AMF gouf 2002 opgeléist.
Optrag
D'AMF war e multinationale Verband op Brigadeniveau mat Land- a Loftsträitkräften an huet wärend dem Kale Krich der strategescher Verbesserung vum Flankeschutz gedéngt. Bedeelegt Natioune waren d'USA, Groussbritannien, Kanada, Italien, d'Belsch, Holland, Lëtzebuerg an Däitschland. Am Fall vun engem Ugrëff vun de Staate vum Warschauer Pakt sollt en direkte Géigeschlag gemaach ginn, deen zugläich d'Solidarität vun de bedeelegte Natiounen am Bëndnes demonstréiere géif. Bis zur Mobilisatioun sollten d'Haaptkräfte vun der AMF an den nationale Verbänn vun de bedeelegte NATO-Staate bleiwen.
Geschicht
Vum 7. bis 18. Oktober 2002 war d'AMF am multinationale Manöver "Cooperative Adventure Exchange" an der Ukrain mat derbäi. Dat war zugläich de leschte Manöver vun der AMF an déi éischt NATO-Übung, déi um Gebitt vun engem fréiere Member vum Warschauer Pakt ofgehale gouf.
Den 30. Oktober 2002 gouf den NATO-Agräifverband opgeléist.